section_heading: O albumu
paragraph_text: Iako je većina ilustracija u knjižici albuma preuzeta iz videoigre Ed Hunter,<ref> naslovnicu za Virtual XI izradio je Melvyn Grant. Prema Grantovim riječima skupina je od njega izvorno zatražila da nacrta nešto povezano s virtualnom stvarnošću, no potom mu je sugerirala da izmijeni naslovnicu i na nju doda nogometnu utakmicu jer je odlučila povezati objavu albuma sa Svjetskim prvenstvom u nogometu.<ref> To je također bio prvi album grupe na kojem se nalazio novi alternativni logotip, iz kojeg su uklonjeni produženi nastavci slova "R", "M", i "N". Taj se novi logotip pojavio na svim budućim studijskim albumima, koncertnim albumima (s iznimkom Flighta 666 i Maiden Englanda '88) i singlovima do albuma The Final Frontier. The Book of Souls, šesnaesti studijski album skupine, na naslovnici sadrži izvorni logotip.